《唐元素属题吴攘之小像》
清代·郑孝胥

安吴矜其书，自诡已入圣。攘之实高弟，孔颜隐相命。

此图名如愚，不违意可并。一时号复古，秘诀擅拨灯。

援碑强入帖，惝况说难罄。吾观古书体，风气各自胜。

学之得形似，要亦近其性。谁能受束缚，一一待指證。

不如尽扫去，纵笔且乘兴。何须凿妍丑，今日我为政。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。